НАЦИОНАЛЬНОЕ АГЕНТСТВО ПО

AGENȚIA NAȚIONALĂ PENTRU

REGLEMENTARE ÎN

COMUNICAȚII ELECTRONICE ȘI
TEHNOLOGIA INFORMAȚIEI A
REPUBLICII MOLDOVA

РЕГУЛИРОВАНИЮ В ОБЛАСТИ
ЭЛЕКТРОННЫХ КОММУНИКАЦИЙ И
ИНФОРМАЦИОННЫХ ТЕХНОЛОГИЙ

РЕСПУБЛИКИ МОЛДОВА

**CONSILIUL DE ADMINISTRAȚIE**

**H O T Ă R Î R E**

mun. Chișinău

**din 09.08.2022 Nr. 41**

**pentru aprobarea Anunțului publicitar despre organizarea concursului pentru eliberarea
licențelor pentru utilizarea frecvențelor/canalelor radio din banda de frecvențe [470-694**

**MHz] în scopul furnizării rețelelor publice cu acoperire regională și serviciilor de
comunicații electronice accesibile publicului în sistem digital terestru de televiziune în**

**Republica Moldova**

*În temeiul* art. 9 alin. (1) lit. a), art. 10 alin. (1) lit. a) și c) și art. 26 alin. (31), (33) și (341) din Legea comunicațiilor electronice nr. 241/2007 *(republicată în Monitorul Oficial al Republicii Moldova, 2017, nr. 399-410, art. 679)* cu modificările ulterioare,

*În conformitate* cu prevederile Acordului regional privind planificarea serviciului de radiodifuziune digitală terestră în Regiunea 1 (părți ale Regiunii, amplasate la vest de meridianul 170° longitudine estică și la nord de paralela 40° latitudine sudică, cu excepția teritoriului Mongoliei) și în Republica Islamică Iran, în benzile de frecvențe 174-230 MHz și 470-862 MHz, semnat în cadrul Conferinței Regionale de Radiocomunicații Geneva 2006 (RRC-06) și ratificat de către Republica Moldova prin Legea nr.69/2008 (*Monitorul Oficial al Republicii Moldova, 2008, nr.74-75, art.247*),

*Luând în considerare* prevederile Hotărârii Guvernului Republicii Moldova nr. 78/2020 privind implementarea unor acțiuni pentru finalizarea procesului de tranziție la televiziunea digitală terestră *(Monitorul Oficial al Republicii Moldova, 2020, nr.44-54, art. 111)* cu modificările ulterioare, **Consiliul de Administrație**

**HOTĂRĂȘTE:**

1. Se aprobă Anunțul publicitar despre organizarea concursului pentru eliberarea licențelor pentru utilizarea frecvențelor/canalelor radio din banda de frecvențe [470-694 MHz] în scopul furnizării rețelelor publice cu acoperire regională și serviciilor de comunicații electronice accesibile publicului în sistem digital terestru de televiziune în Republica Moldova, conform Anexei (în continuare Anunț publicitar).
2. Anunțul publicitar se publică în Monitorul Oficial al Republicii Moldova și pe pagina Web oficială a ANRCETI.
3. Anunțul publicitar intră în vigoare la data publicării în Monitorul Oficial al Republicii Moldova.

**Membrii**

**Consiliului de Administrație Andrei MUNTEAN**

**Marian POCAZNOI**

bd. Ștefan cel Mare, 134, MD-2012, Chișinau

Telefon:

+373-22-25-13-17

Fax:

+373-22-22-28-85

E-mail: office@anrceti.md [www.anrceti.md](http://www.anrceti.md)

Anexă

la Hotărârea Consiliului de Administrație al Agenției Naționale pentru Reglementare în Comunicații Electronice și Tehnologia Informației nr. 41 din 09.08. 2022

**ANUNȚ PUBLICITAR**

**despre organizarea concursului pentru eliberarea licențelor pentru utilizarea
frecvențelor/canalelor radio din banda de frecvențe [470-694 MHz] în scopul furnizării
rețelelor publice cu acoperire regională și serviciilor de comunicații electronice accesibile
publicului în sistem digital terestru de televiziune în Republica Moldova**

1. Agenția Națională pentru Reglementare în Comunicații Electronice și Tehnologia Informației, în continuare ANRCETI, *în temeiul* art. 9 alin. (1) lit. a), art. 10 alin. (1) lit. a) și c) și art. 26 alin. (31), (33) și (341) din Legea comunicațiilor electronice nr. 241/2007 *(republicată în Monitorul Oficial al Republicii Moldova, 2017, nr. 399-410, art. 679)*, *în conformitate* cu prevederile Acordului regional privind planificarea serviciului de radiodifuziune digitală terestră în Regiunea 1 (părți ale Regiunii, amplasate la vest de meridianul 170° longitudine estică și la nord de paralela 40° latitudine sudică, cu excepția teritoriului Mongoliei) și în Republica Islamică Iran, în benzile de frecvențe 174-230 MHz și 470-862 MHz, semnat în cadrul Conferinței Regionale de Radiocomunicații Geneva 2006 (RRC-06) și ratificat de către Republica Moldova prin Legea nr.69/2008 (*Monitorul Oficial al Republicii Moldova, 2008, nr.74-75, art.247*), *luând în*

*considerare* prevederile Hotărârii Guvernului Republicii Moldova nr. 78/2020 privind implementarea unor acțiuni pentru finalizarea procesului de tranziție la televiziunea digitală terestră *(Monitorul Oficial al Republicii Moldova, 2020, nr.44-54, art. 111)*, anunță organizarea

concursului pentru eliberarea licențelor pentru utilizarea frecvențelor/canalelor radio din banda de frecvențe [470-694 MHz] în scopul furnizării rețelelor publice cu acoperire regională și serviciilor de comunicații electronice accesibile publicului în sistem digital terestru de televiziune în Republica Moldova.

1. Obiectele concursului sunt 18 canale radio decimetrice a cîte 8 MHz fiecare din banda de frecvențe radio ultra înaltă [*Ultra high frequency (UHF*)] de [470-694 MHz] care urmează a fi utilizate în vederea furnizării, în Republica Moldova, a 18 rețele/multiplexe cu acoperire regională și a serviciilor de comunicații electronice accesibile publicului, în sistem digital terestru de televiziune, conform alocărilor prevăzute în Tabelul 1 din Caietul de sarcini al concursului aprobat prin Hotărârea Consiliului de Administrație al ANRCETI nr.40 din 09.08.2022, în continuare Caiet de sarcini.
2. Concursul pentru eliberarea licențelor pentru utilizarea frecvențelor/canalelor radio prevăzute la pct. 2 al prezentului Anunț publicitar, este de tip deschis cu aplicarea procedurii de selectare comparativă.
3. Concursul se va desfășura în conformitate cu Procedura de organizare și desfășurare a concursului pentru eliberarea licențelor pentru utilizarea frecvențelor/canalelor radio în scopul furnizării rețelelor publice și serviciilor de comunicații electronice accesibile publicului în sistem digital terestru de televiziune, aprobată prin Hotărârea Consiliului de Administrație al ANRCETI nr.39 din 09.08.2022, în continuare Procedura de concurs.
4. Candidații/participanții la concurs au obligația de a respecta și demonstra îndeplinirea tuturor criteriilor și cerințelor alocabile candidaților/participanților la concurs conform cerințelor Caietului de sarcini, Procedurii de concurs, precum și ale Condițiilor speciale tip de licență pentru utilizarea frecvențelor/canalelor radio din banda de frecvențe [470-694 MHz] în scopul furnizării rețelelor publice cu acoperire regională și serviciilor de comunicații electronice accesibile publicului în sistem digital terestru de televiziune aprobate prin Hotărârea Consiliului de Administrație al ANRCETI nr.38 din 09.08.2022, în continuare Condiții speciale tip de licență, după caz, ale altor documente de concurs.
5. La concurs pot participa furnizori de rețele publice de comunicații electronice și/sau serevicii de comunicații electronice accesibile publicului din Republica Moldova în scopul depunerii de cereri și oferte.
6. Caietul de sarcini, Procedura de concurs, Condițiile speciale tip de licență, alte documente aferente utilizării frecvențelor/canalelor radio din banda de frecvențe [470-694 MHz] în scopul furnizării rețelelor publice cu acoperire regională și serviciilor de comunicații electronice accesibile publicului în sistem digital terestru de televiziune sunt expuse pe pagina Web oficială a ANRCETI: [www.anrceti.md.](http://www.anrceti.md/)
7. Termenul de depunere a cererilor: 12.08.2022 - 23.09.2022. Termenul limită pentru primirea de către ANRCETI a cererilor și ofertelor: ora 16.00 (ora Chișinăului) data de 23.09.2022.
8. Concursul va fi deschis la orele 09.00 (ora Chișinăului) data de 26.09.2022 și se va desfășura conform calendarului prevăzut în Caietul de sarcini.
9. În vederea participării la concurs potențialii candidați vor transmite la adresa sediului ANRCETI cererea de participare la concurs însoțită de ofertă, realizate în condițiile stabilite în Caietul de sarcini și Procedura de concurs.
10. Cererea de participare la concurs și oferta vor fi redactate în limba română.
11. Limba de comunicare în cadrul concursului va fi limba română.
12. Concursul se va desfășura la sediul ANRCETI cu adresa: bd. Ștefan cel Mare, 134, MD 2012, mun. Chișinău, Republica Moldova.
13. Pentru informații suplimentare, persoanele intetresate sunt invitați să contacteze organizatorul la adresa de contact sus-menționată, la telefon: +37322251317, prin fax: +37322222885, prin e-mail: office@anrceti.md.